1.3.Competitiveness for growth and jobs

1.2.Horizontal priorities in the EU budget

1.8.Special instruments

Section 2 – Internal control and financial management 41

2.1.The Commission manages the EU budget in a complex environment43

2.2.The Commission relies on various instruments to ensure that the taxpayers’ money is well managed49

2.3.The Commission’s control results confirm that the EU budget is well protected58

2.4.Further developments: outlook for 2020 and the 2021-2027 period70

PRILOZI 73





Predgovor

Zadovoljstvo mi je predstaviti Godišnje izvješće o upravljanju proračunom EU-a i njegovoj uspješnosti – financijska godina 2019. Izvješće sadržava pregled uspješnosti, upravljanja i zaštite proračuna EU-a te je sastavni dio Komisijina paketa integriranog financijskog izvješćivanja i izvješćivanja o odgovornosti. Njime se ispunjavaju obveze Komisije utvrđene u Ugovoru o funkcioniranju Europske unije ( ) i Financijskoj uredbi ( ) te je bitan dio vrlo naprednog sustava financijske odgovornosti.

Godina 2019. bila je posljednja godina u parlamentarnom sazivu 2014.–2019. pa je naglasak bio na dovršetku rada na prioritetima Junckerove Komisije i pripremi za prelazak na novi sastav Komisije pod vodstvom predsjednice von der Leyen.

Proračun EU-a pridonosi jačanju europskog gospodarstva i povećanju njegove otpornosti. Gotovo polovina proračuna namijenjena je pametnom i uključivom rastu. Upotrebljava se i za ulaganje u budućnost, a posebno u prelazak na zeleniju i digitaliziraniju Europu. EU je svojim proračunom 2019. ponovno pokazao da može bitno pridonijeti kvaliteti života građana EU-a u brojnim područjima, na primjer poboljšanjem ponude prijevoza, boljom povezanošću kod kuće i tijekom putovanja ili poboljšanjem stanja okoliša zahvaljujući ispunjenju obećanja da će najmanje 20 % proračuna namijeniti borbi protiv klimatskih promjena. Iz proračuna EU-a podržan je i zajednički europski odgovor u području migracija i sigurnosti.

Proračun EU-a i dalje će imati ključnu ulogu u podržavanju ambicioznog europskog zelenog plana. Istodobno ostaje glavno sredstvo u suočavanju s novim problemima: kad je riječ o krizi s kojom se trenutačno suočavamo, iskoristili smo svu fleksibilnost proračuna kako bismo brzo usmjerili sredstva ondje gdje su potrebe za sanacijom krize najveće.

Trenutačna kriza uzrokovana koronavirusom još je jedanput pokazala koliko je za EU važno da se može osloniti na dobro dimenzioniran i fleksibilan višegodišnji financijski okvir. U okviru utvrđenih granica kapaciteta i regulatorne fleksibilnosti iz proračuna se osiguravaju sredstva za djelovanje i brzu reakciju na nepredviđene i dosad neviđene krize. Potaknut instrumentom Next Generation EU (EU sljedeće generacije), i dugoročni proračun EU-a bit će u središtu oporavka jer je dokazao da može djelovati kao katalizator za solidarnost, odgovornost i inovacije, istodobno osiguravajući dobro financijsko upravljanje tijekom cijelog trajanja programâ koji se iz njega financiraju.

Komisija pridaje veliku važnost odgovornom i ispravnom trošenju sredstava iz proračuna EU-a i suradnji sa svim uključenim stranama radi ostvarenja konkretnih rezultata na terenu. U ovom su izvješću utvrđeni koraci koji se poduzimaju da bi upravljanje proračunom EU-a bilo u skladu s najvišim standardima dobrog financijskog upravljanja.

Komisija pozorno prati izvršenje proračuna EU-a na terenu. Utvrdi li se da države članice, posrednici ili krajnji korisnici na nepravilan način troše novčana sredstva EU-a, Komisija bez odgode poduzima mjere za ispravljanje tih pogrešaka i prema potrebi za povrat sredstava. Komisija procjenjuje da će, nakon ispravaka i povrata u narednoj godini (godinama), preostale pogreške u rashodima u 2019. biti ispod 1 %, što je znatno ispod praga značajnosti od 2 %. Komisija ovim izvješćem u cijelosti preuzima političku odgovornost za upravljanje proračunom EU-a u 2019.